Yénə́ síg ngǔb. Mə ngávə́ dzɔ ényiŋ anə́ wā. Yadí bīlɔ́g anə́ nyag. 16Yénə́ ákyaí ngul á nə́ á miǹsǒn yā ńkag á sí ai é fím yǎ miǹsǒn yā âbum díé ! 17Yanyig tə́ ngə́m dzīē anə́ ómaŋ, miǹsǐs yā məbɛ móé mí nə́ ǹloŋán anə́ bikád. 18Bivɛ̌s bíé bí nə hə anə́ mīńkɔ́ŋ bikie, mvyɛ dzié hə anə́ ńlwíán ékie. 19Éndzɔ e nə é dzóm ósú yā é byə́m Zāmbá á ngákom, dzám dá ǹkom woé á ngābɔ nyé áyɔ̄g ai okəŋ bítá. 20Asú tē hḿ miǹkɔ̌l myátɔŋ nyé ai bilɔ́g, tsíd yā məfan dzɔ̂ é kələ yâvoe nyé á mgbág. 21Yabómbō á bimvyál á sí, êsoŋ étēde ai êlɔbí á sī. 22Bimvyál byábūdi dzɔ̌ évúvoe dzábán á sí, bilé yā átotóŋ bí nə dzɔ á nyɔ́l á kpág.